Държавен вестник, бр. 64, 2010 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  64
4. сетълмент на оператора; 
5. неправомерни действия на пазара и неспаз­
ване на правилата за търговия;
6. друга информация, поискана от комисията. 
Чл. 218. Данните се съхраняват в база данни 
на оператора 6 години. 
Чл. 219. Всички данни с изключение на об­
щодостъпната информация са поверителни и 
подлежат на защита в съответствие с чл. 114 ЗЕ.
Чл. 220. Комисията изготвя годишен монито­
рингов доклад за работата на електроенергийния 
пазар, който съдържа:
1. оценка на структурата и работата на на­
блюдаваните съответни пазари;
2. оценка на неправилното функциониране на 
пазара и възможните причини за това; 
3. анализ на причините, довели до неправилно 
функциониране на пазарите, в случай че бъде 
установено такова, включително злоупотреба с 
господстващо положение, практики и действия, 
които са в противоречие с добросъвестните 
търговски практики и увреждат или могат да 
увредят интересите на конкурентите, както и 
всякакви други нарушения на задълженията, 
произхождащи за търговските участници по 
силата на тези правила;
4. предложения за мерки за отстраняване на 
установените нарушения, възникнали в резултат 
на работата на електроенергийния пазар или 
повдигнати от пазарните участници;
5. предложения за изменения на правилата 
за търговия с електрическа енергия и/или всяко 
друго законодателство, свързано с тях.
Чл. 221. (1) Комисията предприема ефек­
тивни възпиращи санкции срещу търговските 
участници, които са допуснали нарушения на 
правилата за търговия, и/или уведомява други 
компетентни органи.
(2) Комисията си сътрудничи с други ком­
петентни държавни органи и други национални 
регулаторни органи.
Чл. 222. (1) Операторът публикува официално 
месечни доклади до 15-о число на следващия 
месец и годишен доклад за дейността на пазара 
до 31.03 на интернет страницата си.
(2) Комисията публикува официално годишния 
мониторингов доклад за електроенергийния пазар 
до 15 юли на интернет страницата си.
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. „Обект“ е всяка отделена по отношение на 
измерването на електрическата енергия електри­
ческа инсталация на даден търговски участник.
2. „Виртуален електромер“ – пресметнати 
сумирани стойности на консумираната и отда­
дената активна електрическа енергия от местата 
на измерване на един или няколко обекта на 
регистриран търговски участник на пазара на 
електрическа енергия, определени по смисъла 
на Правилата за измерване на количеството 
електрическа енергия.
3. „Непряк член“ на балансираща група – обект 
на потребител, за който е сключен договор само 
с един доставчик и за който обект отговорността 
за балансиране е прехвърлена на този доставчик.
4. „Пряк член“ на балансираща група – обект 
на потребител, за който може да бъде сключен 
договор с повече от един доставчик, но отго­
ворността за балансиране е прехвърлена само 
на един от тях.
5. „Период на диспечиране“ – 15 минути.
6. „Период на сетълмент“ – 1 час.
7. „Мрежови услуги“ – достъп, пренос и сис­
темно управление.
8. „Системно управление“ – оперативно тех­
ническо управление на електроенергийната 
система с цел осигуряване на безаварийното 
функциониране на ЕЕС в условия на сигурност 
и спазване на стандартите за качество.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. До издаването на лицензии за доставчик 
от последна инстанция функциите на доставчик 
от последна инстанция се изпълняват от общест­
вения доставчик за потребители, присъединени 
към електропреносната мрежа и крайните снаб­
дители, за потребителите, присъединени към 
съответната електроразпределителна мрежа, за 
територията на която имат издадена лицензия 
за снабдяване.
§ 3. Разпоредбите на глава четвърта ще се 
прилагат след изпълнение на изискванията на 
§ 15, ал. 4 от Закона за енергетиката и внедря­
ването на програмни средства за сетълмент на 
сделките на организиран пазар „ден напред“.
§ 4. До 31.12.2010 г. електроенергийният систе­
мен оператор предлага за обсъждане изменения 
и допълнения в глава четвърта, произтичащи от 
промени в законодателството.
§ 5. Разпределителните предприятия разработ­
ват и съгласуват с ДКЕВР списъка по чл. 65, ал. 7 
в срок една година от приемането на правилата.
§ 6. До 01.04.2011 г. разпоредбите на глави 
пета – единадесета се прилагат пробно след 
внедряване на програмни средства за сетълмент 
на сделките на пазара на балансираща енергия 
и изтичане на периода за регистрация на коор­
динаторите на балансиращи групи по чл. 59, 60 
и 61 от правилата.
§ 7. До 01.05.2011 г. електроенергийният систе­
мен оператор отразява и обобщава резултатите от 
пробния период по § 6 и предлага за обсъждане 
изменения и допълнения на правилата.
§ 8. Небалансите по чл. 202, ал. 2 се прилагат 
за срок 1 година след влизане в сила на правилата.
§ 9. До изтичане на посочените срокове в 
§ 5, 6 и 7 от тези правила, но не по-късно от 
01.07.2011 г., търговските участници работят по 
Правилата за търговия с електрическа енергия, 
приети с решение на ДКЕВР № П-3 от 08.06.2009 г. 
(ДВ, бр. 59 от 2009 г.).
§ 10. Правилата за търговия са изготвени на 
основание чл. 91, ал. 2 от Закона за енергетиката 
и са приети от Държавната комисия за енергийно 
и водно регулиране с решение по протокол № 94 
от 25.06.2010 г. по т. 5.
Председател: А. Семерджиев
6530